cyanic-selkie/wikianc huggingface dataset:
ফুগাকু (সুপারকম্পিউটার)
থাম্ব| [[এসিএম / আইইইই সুপারকম্পিউটিং সম্মেলন|সুপারকম্পিউটিং সম্মেলন ১৯ এ PRIMEHPC FX1000 (ফুগাকু নোড) ]] ফুগাকু জাপানিজ (富岳) জাপানের কৌবে রাইকেন সেন্টার ফর কম্পিউটেশনাল সায়েন্সের একটি পেটাস্কেল সুপার কম্পিউটার। মাউন্ট ফুজির বিকল্প নাম অনুসারে এর নামকরণ করা হয়েছে। কে কম্পিউটারের উত্তরসূরি হিসাবে ২০১৪ সালে এর বিকাশ শুরু করেছিল এবং ২০২১ সালে এটি কাজ শুরু করার কথা রয়েছে, যদিও কম্পিউটারের কিছু অংশ ২০২০ সালের জুনেই চালু করা হয়েছে। এটি বিশ্বের দ্রুততম সুপারকম্পিউটারের টপ৫০০ তালিকায় শীর্ষস্থানে রয়েছে।
মোমবাতি (১৯৭৬-এর চলচ্চিত্র)
মোমবাতি হল একটি জনপ্রিয় বাংলা চলচ্চিত্র যা পরিচালনা করেন যাত্রিক। এই চলচ্চিত্রটি বিখ্যাত লেখিকা মহাশ্বেতা দেবী এর উপন্যাস অবলম্বনে নির্মিত। এই চলচ্চিত্রটি ১৯৭৬ সালে কোয়ালিটি পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, অনিল চট্টোপাধ্যায়, ছায়া দেবী।
অ্যালিস্টার ব্ল্যাক
ডাব্লিউডাব্লিউই-এর সাথে চুক্তি স্বাক্ষর করার আগে বাজেন টমি এন্ড নামে ইউরোপ, মার্কিন যুক্তরাষ্ট্র এবং জাপান জুড়ে কাজ করেছিলেন। তিনি সর্বাধিক উল্লেখযোগ্যভাবে ইনস্যান চ্যাম্পিয়নশিপ রেসলিং (আইসিডাব্লিউ), প্রগ্রেস রেসলিং, প্রো রেসলিং গেরিলা (পিডাব্লিউজি) এবং ওয়েস্টসাইড এক্সট্রিম রেসলিং-এ (ডাব্লিউএক্সডাব্লিউ) (যেখানে তিনি ডাব্লিউএক্সডাব্লিউ ইউনিফাইড ওয়ার্ল্ড রেসলিং চ্যাম্পিয়নশিপ, ডাব্লিউএক্সডাব্লিউ ওয়ার্ল্ড লাইটওয়েট চ্যাম্পিয়নশিপ, ডাব্লিউএক্সডাব্লিউ ওয়ার্ল্ড ট্যাগ টিম চ্যাম্পিয়নশিপ জয়লাভ করেছেন) কাজ করেছেন। এছাড়াও তিনি আইসিডাব্লিউ ট্যাগ টিম চ্যাম্পিয়নশিপ এবং প্রগ্রেস ট্যাগ টিম চ্যাম্পিয়নশিপ জয়লাভ করেছেন।
শ্রীলঙ্কা বে পেঁচা
শ্রীলঙ্কা বে পেঁচা (Phodilus assimilis) হল হল একধরনের বে পেঁচা। এরা শ্রীলঙ্কা দ্বীপপুঞ্জ জুড়ে বসবাস করে। এদেরকে কোনো কোনো সময়ে ওরিয়েন্টাল বে পেঁচাদের উপজাতি বলে ধরা হয়ে থাকে।
এদের প্রাকৃতিক আবাসস্থল প্রায় ক্রান্তীয় বা ক্রান্তীয় আর্দ্র পার্বত্য বনাঞ্চলে হয়। এছাড়াও প্রায় ক্রান্তীয় বা গ্রীষ্মমন্ডলীয় উচ্চ তৃণভূমি এলাকায় এদের বসবাস। এদের বাসস্থান ক্ষতির জন্য বিপদের সম্মুখীন হয়।
এএসপিআরও কালপঞ্জি
ASPRO কালপঞ্জি হল প্রাচীন নিয়ার ইস্টের একটি নয়-পিরিয়ড ডেটিং সিস্টেম যা Maison de l'Orient et de la Méditerranée দ্বারা ১৪,০০০ থেকে ৫,৭০০ BP বয়সের প্রত্নতাত্ত্বিক স্থানগুলির জন্য ব্যবহৃত হয়।
মূল ASPRO কালানুক্রমের সময়কাল, সংস্কৃতি, বৈশিষ্ট্য এবং তারিখ সীমা নীচে দেখানো হয়েছে: ২০০১ সালে, ইনস্টিটিউট নতুন কার্বন ডেটা এবং ক্রমাঙ্কন বক্ররেখার উপর ভিত্তি করে প্রথম ছয়টি পিরিয়ডের কালপঞ্জি সংশোধন করে। পিরিয়ড ৩-এ একটি প্রাথমিক এবং শেষ পর্যায়ে আলাদা করা যেতে পারে, তবে পিরিয়ড ৪ এবং ৫ একত্রিত করা হয়েছিল। সামগ্রিকভাবে তারা বিভিন্ন সাইটের মধ্যে বিভিন্ন সাংস্কৃতিক পর্যায়গুলির মধ্যে সময়ের মধ্যে আরও ওভারল্যাপ খুঁজে পেয়েছে।
জো হান্টার
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী উপস্থাপনায় সচেষ্ট ছিলেন জো হান্টার।
প্রথম-শ্রেণীর ক্রিকেট
স্কারবোরার সমুদ্র সৈকত এলাকায় ক্রিকেট খেলা শিখতে থাকেন। পাঁচ ভাইয়ের অন্যতম ছিলেন তিনি। সমসমায়িক খেলোয়াড়দের সাথে তুলনান্তে তেমন সুন্দর ক্রীড়াশৈলী প্রদর্শন করতে পারেননি।
১৮৭৮ সাল থেকে ১৮৮৮ সাল পর্যন্ত জো হান্টারের প্রথম-শ্রেণীর খেলোয়াড়ী জীবন চলমান ছিল। এ সময়কালে ১৪৩টি খেলায় অংশ নিয়েছিলেন তিনি। ঐ সময়ে শীর্ষস্থানীয় উইকেট-রক্ষকের মর্যাদা পেলেও সতীর্থদের সমমান ছিলেন না। দূর্বল স্বাস্থ্য তার খেলোয়াড়ী জীবনে বিরাট প্রভাব ফেলে।
১৮৮৮ সালে প্রথম-শ্রেণীর ক্রিকেট খেলা থেকে অবসর গ্রহণ করেন জো হান্টার। স্বীয় ভ্রাতা ডেভিড হান্টার তার স্থলাভিষিক্ত হন ও ইয়র্কশায়ারের উইকেট-রক্ষণে এগিয়ে আসেন। প্রকৃতপক্ষে জো হান্টার পাথর ব্যবসায়ী ছিলেন। তবে, পরবর্তীকালে পানশালা পরিচালনা করতেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জো হান্টার। ১২ ডিসেম্বর, ১৮৮৪ তারিখে অ্যাডিলেডে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২১ মার্চ, ১৮৮৫ তারিখে মেলবোর্নে একই দলের বিপক্ষে সর্বশেষ টেস্টে অংশ নেন তিনি।
১৮৮৪-৮৫ মৌসুমে আলফ্রেড শয়ের নেতৃত্বাধীন ইংরেজ দলের সদস্যরূপে অস্ট্রেলিয়া গমন করার সুযোগ পেয়েছিলেন। এ সফরেই তিনি অংশগ্রহণকৃত পাঁচ টেস্টের সবকটি খেলায় অংশ নিয়েছিলেন। দ্বিতীয় টেস্টে শেষ উইকেট জুটিতে ৯৮ রানের জুটি গড়েছিলেন। এরফলে ইংল্যান্ডের জয়ে গুরুত্বপূর্ণ ভূমিকা রেখেছিলেন তিনি।
দেহাবসান
১৮৮৮ সালে প্রথম-শ্রেণীর খেলা থেকে বাদ পড়েন। এর তিন বছর পর ৪ জানুয়ারি, ১৮৯১ তারিখে মাত্র ৩৫ বছর বয়সে ইয়র্কশায়ারের রদারহাম এলাকায় জো হান্টারের দেহাবসান ঘটে। অসুস্থ হবার পরই তার এ অকালমৃত্যু ঘটে।
মানেভঞ্জন, দার্জিলিং
মানেভঞ্জন হলো মজুয়াগ্রামে অবস্থিত একটি পরিবহন কেন্দ্র। এটি পূর্ব ভারতে অবস্থিত পশ্চিমবঙ্গ রাজ্যের জলপাইগুড়ি বিভাগের দার্জিলিং জেলার দার্জিলিং সদর মহকুমার দার্জিলিং পুলবাজার সমষ্টি উন্নয়ন ব্লকের অন্তর্গত একটি অঞ্চল। দার্জিলিং শহর থেকে ২৮ কিলোমিটার দূরে সিঙ্গলীলা জাতীয় উদ্যানের প্রবেশদ্বারে গ্রামাঞ্চলটি অবস্থিত। স্থানীয়দের আয়ের মূল উৎস পর্যটন মূলত পর্বতারোহন করতে আসা বিদেশীদের উপর নির্ভরশীল। পশ্চিমবঙ্গের সর্বোচ্চ শৃঙ্গ সান্দাকফু তথা সিঙ্গলীলায় আরোহণের প্রথম শিবির এটি। ১৯৬০ খ্রিস্টাব্দ থেকে সান্দাকফুতে যাওয়ার সমস্ত প্রয়োজনীয় বস্ত্র ও অন্যান্য দ্রব্য মানেভঞ্জনেই সহজলভ্য। এখান থেকে পার্বত্যস্থানগুলিতে চারঘণ্টার আদর্শ ভ্রমণের ব্যবস্থা রয়েছে। সমগ্র রাস্তাটি বোল্ডার পাথরের কারণে বেশ লম্ফমান।
মানেভঞ্জন ভারত-নেপাল সীমান্তে অবস্থিত। দুটি দেশ একটি সাঁকোর দ্বারা পৃৃথকীকৃত, একই সাঁকো সুকিয়াপোখরি থেকে দার্জিলিঙে যাতায়াতের পথ। মানেভঞ্জন এবং মজুয়া সংলগ্ন অন্যান্য গ্রামগুলিতে মোট ৫০০টি ঘর ও প্রায় ৬০০০ মানুষের বাস। সিঙ্গলীলা জাতীয় উদ্যানের নিকটস্থ 'বনগ্রাম' এবং সীমান্তে অবস্থানের কারণে নিরাপত্তায় পূর্ণ। বর্তমান নির্ধারিত সীমানাটি বনাঞ্চল ও তার বাস্তুতন্ত্রেরও রক্ষক।
মানেভঞ্জনে একটি পুরানো খেলার মাঠ সংস্কার করা হয়েছে যেখানে বেশ আড়ম্বরের সাথে প্রতিবছর ভারতের স্বাধীনতা দিবসের দিনে একটি ফুটবল প্রতিযোগীতার আয়োজন করা হয়। ২০১৫ খ্রিস্টাব্দ থেকে মানেভঞ্জন ফুটবল এসোসিয়েশনের পক্ষ থেকে একটি মিনি গোল্ড কাপ আয়োজন করা হয় যা সর্বসমর্থনে যথেষ্ট সাফল্য পায়।
মোটের ওপর মানেভঞ্জন ল্যান্ড রোভার ট্যাক্সি এসোসিয়ান হলো সমগ্র দক্ষিণ এশিয়ার বৃহত্তম ল্যান্ড রোভার ট্যাক্সির কার্যকারক। স্থানীয় অনেকে এটিকে শুধু দক্ষিণ এশিয়া নয় সমগ্র পৃৃৃথিবীর বৃহত্তম ল্যান্ড রোভার ট্যাক্সির কার্যকারক হিসাবে দাবী করে থাকেন। এই বিতর্ক ও বিবাদকে বাদ দিলেও এটা নিশ্চিতভাবে বলা যায় যে, এই দ্রুতগামী পাহাড় পরিবহন ব্যবস্থাটি দূরবর্তী স্থানে যাওয়ার জন্য একমাত্র ভরসাযোগ্য, কারণ সাধারণত এইসকল অঞ্চলে পরিবহন ব্যবস্থা ও রাস্তাঘাট প্রাকৃতিক কারণেই ততটা উন্নত নয়।
গ্রয়টার ফুর্ট
স্পিয়েলভেরাইনিগুং গ্রয়টার ফুর্ট ইভি (SpVgg Greuther Fürth; সাধারণত এসপিভিজিজি গ্রয়টার ফুর্ট এবং সংক্ষেপে গ্রয়টার ফুর্ট নামে পরিচিত) হচ্ছে ফুর্ট ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির দ্বিতীয় স্তরের ফুটবল লিগ ২. বুন্দেসলিগায় প্রতিযোগিতা করে। এই ক্লাবটি ১৯০৩ সালের ২৩শে সেপ্টেম্বর তারিখে এসপিভিজিজি ফুর্ট নামে প্রতিষ্ঠিত হয়েছে। ১৬,৬২৬ ধারণক্ষমতাবিশিষ্ট স্পোর্টপার্ক রনহফে ক্লিব্লাটার নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন জার্মান সাবেক ফুটবল খেলোয়াড় আলেক্সান্ডার জরনিগার এবং সভাপতির দায়িত্ব পালন করছেন ফ্রেড হফলার। বর্তমানে সুয়েডীয় আক্রমণভাগের খেলোয়াড় ব্রানিমির রগোতা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, গ্রয়টার ফুর্ট এপর্যন্ত ২৯টি শিরোপা জয়লাভ করেছে; যার মধ্যে তিনটি বুন্দেসলিগা, একটি ২. বুন্দেসলিগা শিরোপা রয়েছে। রিচার্ড গুটিঙ্গার, হার্বার্ট আরহার্ট, বার্নহার্ট বার্গমান, হরস্ট শাডে এবং মাক্স আপিসের মতো খেলোয়াড়গণ গ্রয়টার ফুর্টের জার্সি গায়ে মাঠ কাঁপিয়েছেন।
ইতিহাস
ক্লাব প্রতিষ্ঠার প্রায় ১০৯ বছর পর, ২০১২–১৩ মৌসুমে গ্রয়টার ফুর্ট প্রথমবারের মতো জার্মানির পেশাদার ফুটবলের শীর্ষ স্তর বুন্দেসলিগায় অংশগ্রহণ করতে সক্ষম হয়েছিল। ২০১২ সালের সালের ২৫শে আগস্ট তারিখে, বুন্দেসলিগায় ক্লাব ইতিহাসে নিজেদের প্রথম ম্যাচে মিকে বুস্কেন্সের অধীনে গ্রয়টার ফুর্ট বায়ার্ন মিউনিখের কাছে ৩–০ গোলের ব্যবধানে পরাজিত হয়েছিল। তবে, তারা বুন্দেসলিগায় তাদের প্রথম মৌসুমটি স্মরণীয় করে রাখতে পারেনি, কেননা ২০১২–১৩ বুন্দেসলিগায় তারা ৪টি জয় এবং ৯টি ড্রয়ে মাত্র ২১ পয়েন্ট অর্জন করে পয়েন্ট তালিকার ১৮তম দল হিসেবে বুন্দেসলিগা হতে অবনমিত হয়েছিল, যেখানে নিকোলা জুরদিচ ৫টি গোল করে লিগে গ্রয়টার ফুর্টের হয়ে সর্বোচ্চ গোলদাতা হয়েছিলেন।
মহম্মদ গাজীউদ্দীন খান
মহম্মদ গাজীউদ্দীন খান (মৃত্যু: ১১ই মে, ১৮১৩) রাধনপুর রাজ্যে বাবি রাজবংশের চতুর্থ নবাব ছিলেন।
সংক্ষিপ্ত জীবনী
মহম্মদ গাজীউদ্দীন খান রাধনপুরের দ্বিতীয় নবাব দ্বিতীয় জওয়ান মর্দ খানের জ্যেষ্ঠ পুত্র ছিলেন। ১৭৬৫ খ্রিস্টাব্দে পিতার মৃত্যুর পর মুনিপুর ও সামি অঞ্চলের শাসনভার লাভ করেন। ১৭৮৭ খ্রিস্টাব্দে কনিষ্ঠ ভ্রাতা মহম্মদ নজমউদ্দীন খানের মৃত্যুর পরে তিনি সিংহাসন লাভ করেন। ১৮১১ খ্রিস্টাব্দের ২৭শে মার্চ জ্যেষ্ঠ পুত্র প্রথম মহম্মদ শের খান তাকে জোরপূর্বক সিংহাসনচ্যুত করেন। এছাড়া তার মহম্মদ কামালউদ্দীন খান নামক এক পুত্র ও বখতে সাহিবা নামক একজন কন্যা ছিল।
জ্যাক কোলরেভি
জ্যাক কোলরেভি (জন্ম ১৫ জুন ১৯৮৯) একজন অস্ট্রেলীয় দূরপাল্লার দৌড়বিদ। তিনি ২০১৭ বিশ্ব অ্যাথলেটিক্স চ্যাম্পিয়নশিপে পুরুষদের ম্যারাথনে প্রতিদ্বন্দ্বিতা করেছিলেন।
ঢাকা ক্লাব
ঢাকা ক্লাব বাংলাদেশের রাজধানী ঢাকায় অবস্থিত প্রাচীনতম বিনোদনমূলক সংগঠন। রমনা এলাকায় অবস্থিত এই পার্কটি ঊনবিংশ শতাব্দীতে ব্রিটিশ ও অন্যান্য ইউরোপীয়দের বিনোদনের জন্য প্রতিষ্ঠিত হয়, এবং বিংশ শতকের প্রথম ভাগ পর্যন্ত এখানে কেবল শ্বেতাঙ্গদেরই প্রবেশাধিকার ছিল।
ক্লাবটির যাত্রা শুরু ঊনবিংশ শতকের মাঝামাঝি সময়ে। তখন পুরানো ঢাকার আন্টাঘর ময়দান (বর্তমানের বাহাদুর শাহ পার্ক) এর একটি কোনায় আর্মেনীয়দের বিলিয়ার্ড খেলার ক্লাব অবস্থিত ছিলো। পরে ইংরেজরা এটি কিনে নেয়।
ক্লাবটি নিবন্ধন করা হয় ১৯১১ সালে।
১৯৪১ সালে রমনা এলাকার ৫২৪ বিঘা জমি ক্লাবটিকে ইজারা দেয়া হয়। পরে ঐ জমিতে স্থাপিত হয়েছে ঢাকা শেরাটন হোটেল, বেতার ভবন, বারডেম, ইত্যাদি।
সুপ্তধারা ঝর্ণা
সুপ্তধারা ঝর্ণা বাংলাদেশের চট্টগ্রাম জেলার সীতাকুণ্ড উপজেলায় অবস্থিত।
বর্ণনা
চট্টগ্রাম জেলার সীতাকুণ্ড উপজেলার চন্দ্রনাথ রির্জাভ ফরেস্ট ব্লকের চিরসবুজ বনাঞ্চল সমৃদ্ধ সীতাকুণ্ড ইকোপার্কে সুপ্তধারা ঝর্ণাটি অবস্থিত  । ইকোপার্কটি চট্টগ্রাম শহর থেকে ৩৫ কি.মি. উত্তরে ঢাকা-চট্টগ্রাম মহাসড়ক এবং রেলপথের পূর্ব পাশে অবস্থিত। ঝর্ণাটির খুব কাছে সহস্রধারা ঝর্ণা নামে আরেকটি ঝর্ণা আছে।
মনীষী দে
মনীষী দে (২২ সেপ্টেম্বর, ১৯০৯ ― ৩১ জানুয়ারি ১৯৬৬ ) ছিলেন  বঙ্গীয় শিল্পকলা তথা বেঙ্গল স্কুল অব আর্টের একজন ভারতীয় চিত্রশিল্পী। তিনি খ্যাতনামা চিত্রশিল্পী ও ভারতীয় এচিং-এর জনক  মুকুল দে'র অনুজ। চারু ও কারুকলা শিল্পী অন্নপূর্ণা ও রানী চন্দ ছিলেন তাঁদের দুই সহোদরা ভগিনী
প্রাথমিক জীবন এবং শিক্ষা
মনীষী দে'র জন্ম অবিভক্ত বাংলার অধুনা বাংলাদেশের ঢাকার শ্রীধরখোলা গ্রামে। তাঁর আসল নাম ছিল বিজয়চন্দ্র। তিনি পূর্ণশশী দেবী ও পুলিশ অফিসার ও কবি কুলচন্দ দে'র পঞ্চম সন্তান এবং তৃতীয় পুত্র। ১৯১৭ খ্রিস্টাব্দে যখন তাঁর বয়ঃক্রম আট বৎসর, পিতা মারা যান। তাঁকে তখন শান্তিনিকেতনের পাঠভবনে ভরতি করান হয়। সেখানে প্রথমদিকে তাঁর ভালো না লাগায় বিদ্রোহী হয়ে ওঠেন; কিন্তু পরবর্তীকালে অবনীন্দ্রনাথের সান্নিধ্যে আসার ফলে, তাঁর শিক্ষার অনুকূল পরিবর্তন ঘটে। তিনি  বেঙ্গল স্কুল অব আর্টসে অবনীন্দ্রনাথের বিশিষ্ট এক ছাত্রে পরিণত হন। সেখানে তাঁর ঘনিষ্ঠ সহপাঠীরা ছিলেন ― নন্দলাল বসু, অসিতকুমার হালদার, সারদা উকিল, মুকুল দে, কে ভেঙ্কটাপ্পা এবং যামিনী রায়। শীর্ষস্থানীয় এঁরাই সারা ভারতে নব্য বাংলার রূপ ও চেতনার বিস্তারে অগ্রণী ভূমিকা নিয়েছিলেন।
ভারতীয় উপমহাদেশে তৎকালীন রাজনৈতিক ও ধর্মীয় পরিবেশ মনীষী দে'র জীবনে বিশেষ প্রভাব ফেলেছিল। কেননা তাঁর জন্মের কিছু আগে ১৯০৫ খ্রিস্টাব্দে, পূর্ব ও পশ্চিমে বাংলাভাগ ও উদ্ভূত পরিস্থিতি, পরবর্তীতে  ১৯৪৭ খ্রিস্টাব্দে দ্বিতীয়বারের বিভাজন, ১৯৭১ খ্রিস্টাব্দে তাঁর মৃত্যুর পর মুক্তি যুদ্ধশেষে স্বাধীন বাংলাদেশের আত্মপ্রকাশ ― এসব রাজনৈতিক পরিবর্তন, ভারতকে উপনিবেশিক শাসনে আনা ও তার থেকে মুক্তিলাভ মনীষীর শিক্ষায় বড় প্রভাব ফেলেছিল। অবনীন্দ্রনাথ ঠাকুর ঐতিহ্যবাহী ভারতীয় সংস্কৃতি শিক্ষাদানের মাধ্যমে ছাত্রদের মাঝে জুগিয়েছিলেন, যার ফলে মনীষী দে'র জীবনে উপযুক্ত শৈল্পিক রচনার ভিত্তি প্রস্তুত হয়েছিল।
১৯২৮ খ্রি–১৯৪৭ খ্রি: সময়ের শিল্পকর্ম
এই সময়ে মনীষী দে ভারতীয় উপমহাদেশের বিভিন্ন স্থান  ঘুরেছেন দেশের বিচিত্র ও নতুন রূপকথার সন্ধানে এবং তাঁর যে অভিযান ভারতীয় পেন্টিং এবং ওয়াটার কালার, ওয়াশ টেকনিক ইত্যাদিতে সফল প্রয়োগে সহায়ক হয়েছিল। ১৯২৭ খ্রিস্টাব্দে মনীষী দে'র অগ্রজ মুকুল দে শান্তিনিকেতনে বসবাসের সিদ্ধান্ত নেন এবং কলকাতার গভর্নমেন্ট কলেজ অব আর্ট অ্যান্ড ক্র্যাফটের প্রথম ভারতীয় অধ্যক্ষ হন। সেসময় ১৯২৮ খ্রিস্টাব্দে তিনি ভাই মনীষীকে মাত্র উনিশ বৎসর বয়সে কলকাতায় একক প্রদর্শনী ব্যবস্থা করেন এবং এর মাধ্যমেই সারা ভারতে প্রদর্শনী শৃঙ্খলার সূচনা ব্যবস্থা করে দেন। বিভিন্ন সময়ে ভারতের যে যে স্থানে তাঁর শিল্পকর্মের প্রদর্শনীর আয়োজন হয় সেগুলি হল ―  নাগপুর (১৯২৮), মাদ্রাজ (১৯২৯),  বেঙ্গালুরু (১৯৩০), সিলোন (১৯৩০), বোম্বাই (১৯৩২), শ্রীনগর (১৯৩২), আরা (১৯৩৪), বারানসী(১৯৩৪), নৈনিতাল (১৯৩৬), বোম্বাই (১৯৩৭), পুনে (১৯৩৯), কোলাপুর (১৯৪০), বরোদা (১৯৪২),  গোয়ালিয়র (১৯৪৪), দিল্লি (১৯৪৭)। এছাড়াও ১৯৪৬ খ্রিস্টাব্দে নতুন দিল্লিতে অল ইন্ডিয়া ফাইন আর্টস অ্যান্ড ক্র্যাফটস সোসাইটিতে যৌথভাবে অমৃতা শের-গিল ও শৈলজ মুখার্জি'র ন্যায় শীর্ষস্থানীয় অন্যান্য শিল্পীদের সাথে প্রদর্শনীত অংশ নেন।
মনীষী দে নতুন দিল্লিতে ১৯৪০ দশকের শেষের দিকে ও ১৯৫০ দশকের প্রথম দিকের  মকবুল ফিদা হুসেন, ফ্র্যানসিস নিউটন সুজা, সৈয়দ হায়দার রাজা, শৈলজ মুখার্জি এবং শান্তনু উকিল প্রমুখ শিল্পীদের সাথে ঘনিষ্ঠভাবে যোগাযোগ রক্ষা করতেন। পরবর্তীকালে ১৯৪৭ খ্রিস্টাব্দে প্রতিষ্ঠিত বম্বে প্রগ্রেসিভ আর্টিস্ট গ্রুপের সদস্য হন এবং কিউবিস্ট আর্ট তথা ঘনচিত্রণ শৈলীতে দক্ষতা অর্জন করেন। ক্রমে মনীষী দে আধুনিক ভারতীয় চিত্রকলায় বিশেষ খ্যাতি অর্জন করেন।
১৯৪৮ খ্রি - ১৯৬৬ খ্রি: সময়ের শিল্পকর্ম
দ্বিতীয় বিশ্বযুদ্ধ শেষে এবং ভারতের দ্বিখণ্ডিত স্বাধীনতা লাভের পর মনীষী দে'র শিল্পকর্মে আমূল পরিবর্তন আসে। মূলত বম্বের প্রগ্রেসিভ আর্টিস্টস গ্রুপের প্রভাবে নতুন সতেজতা,  প্রাণশক্তি লাভ করে। ১৯৪৯ খ্রিস্টাব্দে পাকিস্তান থেকে আসা অমুসলিম শরণার্থীদের বাইশটি চিত্রের যে শৃঙ্খলা তিনি এঁকেছিলেন তাতে বিমানযাত্রায় তাদের হৃদয় বিদারক যন্ত্রণা মূর্ত হয়ে ওঠে। পরবর্তীকালে তিনি এসবের প্রদর্শনী করেন― বোম্বাই (১৯৫০), এলাহাবাদ (১৯৫৩), বেঙ্গালুরু (১৯৫৭) উটকামুন্ড (১৯৫৯), মাদ্রাজ (১৯৬০) এবং ত্রিবান্দাম (১৯৬১) প্রভৃতি স্থানে। ভারতীয় সংস্কৃতির মহান ঐতিহ্য তুলে ধরায় অন্যতম প্রধান শিল্পী হিসাবে পরিচিতি পান। ১৯৫৩ খ্রিস্টাব্দ হতে প্রায়ই বিভিন্ন ভাবে তিনি তরুণ শিল্পীদের শিল্পকর্মে উৎসাহিত করতেন। মৃত্যুর আগে তাঁর শিল্পকর্ম সমকালীন শিল্পী ও সমালোচকদের কাছে সমাদৃত ও প্রশংসিত হয়েছিল। বেঙ্গালুরুর প্রখ্যাত কন্নড় ভাষার লেখক ও পণ্ডিত ভেঙ্কটারামিয়া সীতারামিয়া তাঁর শিল্পকর্মের প্রশংসা করে তাঁর এই সময়টিকে সবচেয়ে ঔজ্জ্বল্যের সময় বলে উল্লেখ করেছেন। মনীষী দে'র অসংখ্য ছবির মধ্যে ১৯৫৬ খ্রিস্টাব্দ হতে ডটার অফ দ্য সয়েল এবং বেঙ্গল ওম্যান অঙ্কিত ছবি দুটি স্মরণীয়।
ভারতের প্রগতিশীল শিল্প আন্দোলনের অন্যতম প্রবক্তা শিল্প সমালোচক ও চিত্রশিল্পী রিচার্ড বার্থোলোমিউ যিনি এক সময় ললিত কলা একাডেমির একসময়ের সম্পাদক ছিলেন, ভারতীয় শিল্পকলা নিয়ে স্বাধীনতার আগে পর্যন্ত তিন দশকের সমাললোচনা করেন এবং ফলত এফএন সুজা, এসএইচ  রাজা, এমএফ হুসেন, মনীষী দে'র মত শিল্পীরা বেঙ্গল স্কুল অব আর্টের প্রভাব মুক্ত হয়ে ভারতের এক নতুন প্রগতিশীল গোষ্ঠীতে পরিণত হয়।
উত্তরাধিকার
মনীষী দে ১৯৬৬ খ্রিস্টাব্দের ৩১ শে জানুয়ারি কলকাতায় ৫৬ বৎসর প্রয়াত হন তাঁর শিল্পকর্ম বহু বছর ধরে  মুম্বইয়ের ন্যাশনাল গ্যালারি অফ মডার্ন আর্ট, উত্তর প্রদেশের  লখনউস্থিত সরকারি ললিত কলা একাডেমি, দিল্লি আর্ট গ্যালারি, এলাহাবাদ মিউজিয়াম,  হায়দ্রাবাদের সালারজঙ্গ মিউজিয়াম, শান্তিনিকেতনের কলাভবনে এবং বাংলাদেশের সামদানি আর্ট ফাউন্ডেশন সহ দেশের বিভিন্ন সংগ্রহশালায় প্রদর্শিত হয়েছে।
বিংশ শতকের শেষের দিকে লন্ডনে এবং নিউ ইয়র্কে আয়োজিত শিল্পসৃষ্টির প্রদর্শনী তাঁর আন্তর্জাতিক খ্যাতি এনে দিয়েছিল। একবিংশ শতকের গোড়ার দিকে মনীষী দে'র শিল্পনিদর্শন লন্ডনের বনহামস, ক্রিসটিজ সহ ভারতের নামকরা আন্তর্জাতিক নিলাম ঘরেও অন্তর্ভুক্ত হয়েছে।
আবজুগঞ্জ রেলওয়ে স্টেশন
আবজুগঞ্জ রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের বিহার রাজ্যের ভাগলপুর জেলার আবজুগঞ্জ, সুলতানগঞ্জে জাতীয় মহাসড়ক ৮০ এর পাশে অবস্থিত।
ভিন্স চ্যাম্প
ভিনসন হোরেস চ্যাম্প (জন্ম ১২ সেপ্টেম্বর, ১৯৬১) একজন প্রাক্তন মার্কিন কৌতুকাভিনয়শিল্পী এবং একজন দোষী সাব্যস্ত ধর্ষক। তিনি ১৯৯২ সালে স্টার সার্চের বিজয়ী ছিলেন। ১৯৯৭ সালে, তাকে একজন ধারাবাহিক ধর্ষক হিসেবে চিহ্নিত করা হয় যখন তার ডিএনএ এবং সফরের সময়সূচী কলেজ ক্যাম্পাসে ধারাবাহিক ধর্ষণের সাথে মিলে যায়। তিনি বর্তমানে নেব্রাস্কা অঙ্গরাজ্যের অপরাধীদিগের সংশোধনাগারে ৩০ থেকে ৪০ বছরের সাজা ভোগ করছেন। তার প্রত্যাশিত মুক্তির তারিখ ২০৩৩ সালে, যার পরে তিনি আইওয়াতে পরপর দুটি যাবজ্জীবন সাজা শুরু করবেন।
সবিতা কুমারী
সবিতা কুমারী হচ্ছেন ভারতের পশ্চিমবঙ্গের ভারতের কমিউনিস্ট পার্টি (মাওবাদী)-এর একজন গেরিলা স্কোয়াড কমান্ডার।
প্রথম জীবন
পশ্চিমবঙ্গের গোয়েন্দা ব্যুরোর তথ্য অনুসারে তিনি ঝাড়খণ্ডের ডালটনগঞ্জের পারিবা গ্রামে জন্মগ্রহণ করেন। তিনি ঝাড়খণ্ডের ডালটনগঞ্জ কলেজ থেকে স্নাতক পাশ করেছেন। একটি প্রতিবেদনে তাকে অন্ধ্রপ্রদেশের মাওবাদী হিসেবে উল্লেখ করা হয়েছে।
রাজনৈতিক জীবন
সবিতা কুমারী ২০০০ সালে মাওবাদে যোগদান করেন। পূর্বে তার বিরুদ্ধে মাওবাদী গেরিলা দলে ভারপ্রাপ্ত থাকার অভিযোগ আনা হয় এবং তিনি ছত্তিসগড়ে সবচেয়ে তালিকাভুক্ত অপরাধী। তার বিরুদ্ধে অনেক মামলা দেয়া হয়েছে, সেগুলোর মধ্যে আছে পুলিস হত্যাসহ পুলিস জেলখানা থেকে মাওবাদীদের পলায়নে সহায়তা করার বিষয়। ২০০৫ সালের নভেম্বরে জানা যায়, সবিতার নেতৃত্ব একটি স্কোয়াড জেহানাবাদ জেলে ভেঙে প্রায় ১০০জন মাওবাদী দলের নেতা ও সমর্থককে মুক্ত করছে।
মোবাইল কম্পিউটিং
মোবাইল কম্পিউটিং হল মানুষ কম্পিউটারের মিথস্ক্রিয়া যেখানে কম্পিউটার ব্যবহারের স্বাভাবিক সময় পরিবাহিত হবে বলে আশা করা হয়। মোবাইল কম্পিউটিংএ মোবাইল যোগাযোগ, মোবাইল হার্ডওয়্যার, এবং মোবাইল সফ্টওয়্যার জড়িত থাকে। যোগাযোগ প্রযুক্তির মধ্যে আছে তদর্থক এবং পরিকাঠামো নেটওয়ার্ক সেইসাথে যোগাযোগ বৈশিষ্ট্য, প্রোটোকল, তথ্য বিন্যাস এবং প্রযুক্তি।  হার্ডওয়্যার মোবাইল ডিভাইস বা ডিভাইস উপাদান রয়েছে। সফ্টওয়্যার মোবাইল অ্যাপ্লিকেশনের প্রয়োজনীয়তা পূরণ করে।
ইসলামের প্রাথমিক যুগে সামাজিক পরিবর্তন
৬১০ থেকে ৬৬১ সালের মধ্যে মুহাম্মদ (সা.) এর সময়কালসহ খোলাফায়ে রাশেদীনের প্রতিষ্ঠাতা তাঁর চারজন অব্যবহিত উত্তরসূরীর সময় ইসলামের অধীনে অনেকগুলো সামাজিক পরিবর্তন ঘটেছিল। অনেক ঐতিহাসিক বলেছেন, সামাজিক সুরক্ষা, পারিবারিক কাঠামো, দাসত্ব এবং নারীর অধিকারের ক্ষেত্রে সংঘটিত পরিবর্তনগুলো আরবের বিদ্যমান সামাজিক অবস্থার নানাভাবে উন্নয়ন করেছিল।    উদাহরণস্বরূপ, বার্নার্ড লুইসের মতে, ইসলাম "প্রথম অভিজাতদের সুবিধাভোগের সমালোচনা করেছে, শ্রেণিবিভাজনকে প্রত্যাখ্যান করেছে, এবং মেধাভিত্তিক জীবিকার পথ উন্মোচন করার পন্থা গ্রহণ করেছে"। লীলা আহমেদ মনে করেন, ঐতিহাসিক সূত্র থেকে এ বিষয়টি প্রমাণিত যে, প্রাক-ইসলামিক আরবে ইতিমধ্যেই নারীর অধিকারের ক্ষেত্রে অনেকগুলো একই ধরনের প্রগতিশীল রীতিনীতি ছিল যার জন্য লুইসের মতো পণ্ডিতগণ ইসলামকে কৃতিত্ব দিচ্ছেন। তবে অন্যান্য পণ্ডিতরা তাঁর এই বক্তব্যের সাথে একমত নন।
ইসলামের আগমন
বার্নার্ড লুইস মুহাম্মদের সাফল্যের তাৎপর্য সম্পর্কে লিখেছেন:
তিনি বেশ কিছু অসাধারণ অর্জন করেছিলেন। পশ্চিম আরবের পৌত্তলিক সম্প্রদায়ের কাছে তিনি একটি নতুন ধর্ম নিয়ে এসেছিলেন যা এর একেশ্বরবাদ এবং এর নৈতিক মতবাদের মধ্য দিয়ে পৌত্তলিকতার চেয়ে অপ্রত্যাশিত উঁচু স্তরে দাঁড়িয়েছিল। তিনি সেই ধর্মকে প্রচারের মাধ্যমে এমনভাবে উন্মোচিত করেছিলেন যা শতাব্দীর পর শতাব্দী জুড়ে অগণিত লক্ষ লক্ষ বিশ্বাসীকে জীবন ও চিন্তার পাথেয় হিসেবে অনুসরণ করতে হবে। তবে তিনি এর চেয়ে আরও বেশি কাজ করেছিলেন; তিনি একটি সম্প্রদায় এবং একটি সুসংগঠিত ও সশস্ত্র রাষ্ট্র প্রতিষ্ঠা করেছিলেন যার শক্তি ও প্রতিপত্তি তাকে আরবের একটি প্রভাবশালী কেন্দ্রে পরিণত করেছিল।
মদিনা সংবিধান
মদিনা সংবিধান মদিনা সনদ হিসেবেও পরিচিত। ৬২২ সালে মুহাম্মদ এর খসড়া করেছিলেন। এটি মূলত মুহাম্মদ এবং ইয়াথ্রিবের (পরে মদিনা নামে পরিচিত) সমস্ত উল্লেখযোগ্য গোত্র এবং মুসলিম, ইহুদী ও পৌত্তলিক সকল পরিবারের সকলের মধ্যে একটি আনুষ্ঠানিক চুক্তি ছিল। মদিনার আউজ (বনু আউস) এবং বনু খাজরাজের গোত্রগুলোর মধ্যে তিক্ত আন্তঃগোত্রীয় লড়াইয়ের অবসান ঘটানোর সুস্পষ্ট উদ্দেশ্য নিয়ে দলিলটি তৈরি করা হয়েছিল। ফলে এটি মদিনার মুসলিম, ইহুদি এবং পৌত্তলিক সম্প্রদায়কে একটি সম্প্রদায়-উম্মাহর অন্তর্ভুক্ত করে তাদের জন্য বিবিধ অধিকার এবং দায়িত্বের প্রতিষ্ঠা করেছিল।
মদিনা সংবিধানের সুনির্দিষ্ট তারিখ নিয়ে বিতর্ক রয়েছে তবে সাধারণভাবে পণ্ডিতরা একমত হন যে, এটি হিজরি (৬২২) এর কিছু পরে লেখা হয়েছিল। এর মধ্য দিয়েই কার্যকরীভাবে প্রথম ইসলামী রাষ্ট্র প্রতিষ্ঠিত হয়েছিল। এই সংবিধান জনসাধারণের সুরক্ষা, ধর্মীয় স্বাধীনতা, পবিত্র স্থান হিসাবে মদিনার ভূমিকা (সব ধরনের অস্ত্র সহিংসতাকে নিষিদ্ধ করে), নারীদের সুরক্ষা, মদিনার অভ্যন্তরে শান্তিপূর্ণ গোত্রীয় সম্পর্ক, সংঘাতের সময় জনগণের উপযোগী কর ব্যবস্থা, বহিরাগত রাজনৈতিক জোটসমূহের স্থিতিমাপক, ব্যক্তির সুরক্ষা নিশ্চিতের ব্যবস্থা, বিরোধ নিষ্পত্তির জন্য বিচার ব্যবস্থা এবং নিয়ন্ত্রিত রক্তপণ প্রদান (পরিবার বা গোত্রের মধ্যে লেক্স টালিওনিসের বা প্রতিশোধমূলক আইন বা সমশাস্তি বিধির পরিবর্তে একজন ব্যক্তিকে হত্যার ক্ষতিপূরণ হিসেবে প্রদেয় অর্থ) ব্যবস্থার প্রবর্তন করেছিল।
প্রথা
কিছু পণ্ডিতের মতে, মুহম্মদের শিশু হত্যার নিন্দা করাই তৎকালে নারীর মর্যাদা বাড়াতে তাঁর প্রয়াসের মূল দিক ছিল। কুরআনে এ প্রথার সম্বোধনে একটি উল্লেখযোগ্য আয়াতে বলা হয়েছে: "যখন সূর্য নিষ্প্রভ হবে, যখন নক্ষত্ররাজি খসে পড়বে, পর্বতসমূহকে যখন চলমান করা হবে, যখন পূর্ণগর্ভা উষ্ট্রী উপেক্ষিত হবে, যখন বন্য পশুগুলো একত্রিত হবে, যখন সমুদ্রগুলোকে উদ্বেলিত করা হবে, যখন আত্মারা মিলিত হবে, যখন জীবন্ত প্রোথিতা কন্যা (মাওদাতু) কে জিজ্ঞাসা করা হবে, কী অপরাধে তাকে হত্যা করা হয়েছিল, যখন আমলনামা উন্মোচিত হবে ..."[কুরআন ৮১: ১], যদিও একটি হাদিস বিশেষ প্রক্রিয়ার জন্ম নিয়ন্ত্রণ পদ্ধতির সাথে বিষয়টিকে সংযুক্ত করেছে।
এই সময়কালে লিঙ্গভিত্তিক হত্যার প্রকৃত ব্যাপকতা কতটুকু ছিল সে বিষয়টি অনিশ্চিত। ডোনা লি বোভেন এনসাইক্লোপিডিয়া অফ কুরআনে লিখেছেন, "প্রাক-ইসলামী আরবদের মধ্যে একটি নির্দিষ্ট শব্দ 'ওয়াদ' খুব সাধারণভাবেই ছিল," কিছু ঐতিহাসিক মনে করেন যে এটি একসময় প্রচলিত ছিল, তবে ইসলামের আগমনের সময় এটি অনেকখানি কমে এসেছিল, আবার অনেকে মনে করেন, ইসলামের আগে এবং পরে একেবারে নিঃস্ব পরিবারগুলোতে জন্মনিয়ন্ত্রণের মাধ্যম হিসাবে এর অনেকটা নিয়মিত ব্যবহার ছিল।
সামাজিক নিরাপত্তা
উইলিয়াম মন্টগোমেরি ওয়াট বলছেন, মুহাম্মদ একজন সামাজিক ও নৈতিক সংস্কারক ছিলেন। তিনি দৃঢ়ভাবে দাবি করেন যে, মুহাম্মদ "সামাজিক সুরক্ষার একটি নতুন ব্যবস্থা এবং একটি নতুন পারিবারিক কাঠামো তৈরি করেছিলেন যা পূর্ববর্তী অবস্থার তুলনায় বিরাট উন্নয়ন ছিল। বেদুঈন নৈতিকতার মাঝে সর্বোত্তম যা ছিল তাকে গ্রহণ করে এবং একটি স্থায়ী সম্প্রদায়ের জন্য তার আত্মীকরণ করে তিনি বিবিধ বর্ণের মানুষের জীবনাচরণের জন্য একটি ধর্মীয় এবং সামাজিক কাঠামো প্রতিষ্ঠা করেছিলেন।"
দাসত্ব
কুরআনে দাসপ্রথা নিয়ন্ত্রণ সম্পর্কে অসংখ্যবার উল্লেখ রয়েছে, তবে এর মাধ্যমে ইতিমধ্যে বিদ্যমান বিধানকেও স্পষ্টভাবে স্বীকার করে নেয়া হয়েছে। লুইস বলেছেন যে, ইসলাম প্রাচীন দাসত্বের ক্ষেত্রে দুটি বড় পরিবর্তন এনেছিল যা সুদূরপ্রসারী প্রভাব তৈরি করেছিল। "এর মধ্যে একটি হল স্বাধীনতার সম্ভাব্যতা; অন্যটি কঠোরভাবে নির্দেশিত পরিস্থিতি ব্যতীত মুক্ত ব্যক্তিদের দাসত্বের উপর নিষেধাজ্ঞা," লুইস আরও বলেছেন, আরবে ক্রীতদাসদের অবস্থান "ব্যাপক উন্নত" হয়েছিল। আরবের দাস "শুধুমাত্র  ভূমিদাস রইল না বরং কিছু নির্দিষ্ট ধর্মীয়, সামাজিক মর্যাদা এবং আপাত-আইনী অধিকার সম্পন্ন মানুষ হিসেবে স্বীকৃত হল।"
যদিও কুরআনে দাসত্ব প্রতিষ্ঠা এবং প্রতিবেশী সংস্কৃতিগুলোর দাসত্বের মধ্যে অনেকগুলি সাধারণ বৈশিষ্ট্য রয়েছে তবে কুরআনের দাসত্বের কিছু অনন্য নতুন বৈশিষ্ট্য রয়েছে। ইতিহাস ও ধর্ম বিষয়ক অধ্যয়ন বিভাগের অধ্যাপক জোনাথন ব্রোকপ্পের মতে, দাসমুক্তির জন্য ভিক্ষা প্রদানের ধারণাটি কুরআনে অনন্য (আয়াতগুলোর ঐতিহ্যগত ব্যাখ্যা অনুমান করে [কুরআন ২: ১৭৭]এবং [কুরআন ৯:৬০ ]। একইভাবে, কিছু পাপের প্রায়শ্চিত্ত হিসেবে দাস মুক্ত করার রীতিও কুরআন দ্বারা প্রবর্তিত বলে মনে হয়। ব্রোকপ্প যোগ করেছেন: "অন্যান্য সংস্কৃতিগুলো কোন দাসের ক্ষতি করার জন্য একজন কর্তার অধিকারকে সীমাবদ্ধ করে তবে খুব কমই তাদের দাসের সাথে সদয় আচরণ করার পরামর্শ দেয়। অন্যদিকে সমাজের অন্যান্য দুর্বল সদস্যদের মতো একই শ্রেণিতে দাসদের রেখে তাদেরও সকল সুরক্ষার দাবিদার করার ঘোষণা কুরআনের বাইরে অন্য কোথাও আছে বলে জানা যায় না। তাই কুরআনের অনন্য অবদানটি হচ্ছে, সমাজে দাসের স্থান এবং দাসের প্রতি সমাজের দায়বদ্ধতার উপর জোর দেওয়া। আর এটি সম্ভবত সে সময়ে দাসত্ব সম্পর্কিত সবচেয়ে প্রগতিশীল আইন ছিল।
নারী অধিকার
নারীর মর্যাদা প্রতিষ্ঠায় ইসলামের প্রভাব মূল্যায়নের জন্য অনেক লেখক প্রাক-ইসলামী আরবে নারীদের অবস্থান সম্পর্কে আলোচনা করেছেন এবং তাদের অনুসন্ধানগুলো বিভিন্ন রকম। কিছু লেখক প্রায়শই মুহাম্মদের প্রথম বিবাহ এবং মুহাম্মদের পিতামাতার বিবাহ এবং মক্কায় নারী মূর্তি পূজা করার মতো অন্যান্য বিষয়গুলোকে উল্লেখ করে যুক্তি দেখিয়েছেন যে ইসলামের আগে নারীরা আরও বেশি স্বাধীন ছিল। বিপরীতে অন্যান্য লেখকগণ কন্যা শিশু হত্যাকাণ্ড, ব্যাপক বহুবিবাহ, পিতৃগোত্রীয় বিবাহ এবং অন্যান্য প্রথা উল্লেখ করে  প্রাক-ইসলামী আরবে নারীদের অবস্থান নিম্নমানের ছিল বলে যুক্তি দিয়েছেন।
ভ্যালেন্টাইন মোগাদাম একটি মার্কসবাদী তাত্ত্বিক কাঠামো থেকে নারীদের পরিস্থিতি বিশ্লেষণ করেছেন এবং যুক্তি দিয়েছেন যে, নারীর অবস্থান বেশিরভাগ ক্ষেত্রে ইসলামের অভ্যন্তরীণ বৈশিষ্ট্যের পরিবর্তে নাগরিকীকরণ, শিল্পায়ন, মেরুকরণ এবং রাষ্ট্র পরিচালনায় সম্পৃক্ত রাজনৈতিক প্রবক্তাদের দ্বারা প্রভাবিত হয়। মোগাদাম মনে করেন, অন্যান্য বিশ্ব ধর্ম বিশেষত হিন্দু ধর্ম, খ্রিস্টান এবং ইহুদী ধর্মের তুলনায় ইসলাম বেশি বা কম পুরুষতান্ত্রিক নয়।
তবে লীলা আহমেদ দাবি করেন, প্রাক-ইসলামী যুগে মক্কায় নারীদের ব্যবসায়ের মালিকানা, একক নারী হিসাবে কাজ করা এবং সম্পত্তির উত্তরাধিকার ইত্যাদির একাধিক সূত্র রয়েছে। মুহাম্মদের প্রথম স্ত্রী খাদিজার স্বাধীনতা এবং আর্থিক সাফল্য সম্মন্ধে লীলা আহমেদ এও যুক্তি দেন যে, "তার অর্থনৈতিক স্বাধীনতা, তার বিবাহের সূচনা এবং এমনকি বিবাহের মধ্যস্থতাকারী হিসাবে কাজ করার জন্য একজন পুরুষ অভিভাবকের অনুপস্থিতি (যেমনটি ইসলামের প্রয়োজন হয়)" নিজের থেকে বহু বছর কনিষ্ঠ এক ব্যক্তির সাথে বিবাহ বন্ধনে আবদ্ধ হওয়া এবং মৃত্যুর আগ পর্যন্ত মুহম্মদের একমাত্র স্ত্রী হয়ে থাকা এ সবকিছুই কিন্তু প্রাক-ইসলামী যুগেই ঘটেছিল। তবে তিনি আরো বলেন, ইসলাম নিজে নারীর অধিকার হ্রাস করেনি বরং এটি ছিল সাসানিয়ান ইরাকের পিতৃতান্ত্রিক সংস্কৃতি যেখানে ইসলামী আইন প্রথম প্রণীত হয়েছিল যা নারী মর্যাদাকে প্রভাবিত করতে সক্ষম হয়েছিল।"
তবে অন্যান্য সূত্রমতে জানা গেছে যে, প্রাক-ইসলামী আরবে সাধারণ নারীদের অধিকার ও মর্যাদা সুরক্ষিত ছিল না বরং তা শুধুমাত্র উচ্চ শ্রেণীর মধ্যেই সীমাবদ্ধ ছিল।
বিবাহ
ইসলামী উৎস অনুসারে, প্রাক-ইসলামী ঐতিহ্যে বিবাহ বা বিবাহবিচ্ছেদ গ্রহণে পুরুষদের অধিকারের ক্ষেত্রে কোনও সীমাবদ্ধতা নির্ধারণ করা হয়নি। তবে ইসলামী আইন উপপত্নীর স্থলে একসাথে চারজন স্ত্রীর সঙ্গে বিবাহ বন্ধনে আবদ্ধ থাকার অনুমোদন দিয়েছিল। প্রাক ইসলামী আইনে বিবাহ ব্যবস্থায় প্রশ্নাতীতভাবে স্বীকৃত পুরুষের প্রাধান্য ইসলামে নতুনভাবে সংজ্ঞায়িত হয়েছিল এবং নারীকে একজন আগ্রহী অংশীদার হিসেবে উপস্থাপন করেছিল। 'উদাহরণস্বরূপ, যৌতুক, আগে পিতাকে কনে মূল্য হিসেবে প্রদান করা হত যা পরে স্ত্রীর আয়ত্তে থাকা তার ব্যক্তিগত সম্পত্তির অংশ হিসেবে এক ধরনের ব্যক্তিগত উপহারে পরিণত হয়'।  ইসলামী আইন অনুসারে, বিবাহকে 'মর্যাদা' নয় বরং "চুক্তি" হিসেবে বিবেচনা করা হতো। এই বিবাহ চুক্তির অপরিহার্য উপাদানগুলো ছিল পুরুষের প্রস্তাব উপস্থাপন, নারীর অনুমোদন এবং যৌতুক প্রদান সাপেক্ষে উভয়ের সম্মিলনের ব্যবস্থা। সক্রিয় সম্মতি বা নীরবতা দ্বারা নারীর সম্মতি অপরিহার্য ছিল। তাছাড়াও, কমপক্ষে দুজন সাক্ষীর উপস্থিতিতে এই প্রস্তাব এবং অনুমোদনের প্রক্রিয়াটি সংঘটিত করতে হতো।   আল তিরমিযির সংগৃহীত একটি হাদীস অনুসারে, "এবং আমি আপনাকে নারীদের প্রতি সদ্ব্যবহার করার আদেশ দিচ্ছি, কারণ তারা তো আপনার সঙ্গে আবদ্ধ যাদের উপর আপনার অন্য কোন ক্ষমতা নেই, যদিনা তারা প্রকাশ্যে নির্লজ্জ খারাপ আচরণ করে। ... তারা যদি তা করে, তবে তাদের বিছানা ছেড়ে দিন এবং প্রহার করুন এমনভাবে যা ক্ষতিকারক নয় এবং যদি তারা আপনার কথা মান্য করে তবে তাদের বিরুদ্ধাচারণের কোন কারণ নেই। প্রকৃতপক্ষে আপনার নারীর উপর আপনার অধিকার আছে এবং আপনার নারীও আপনার উপর অধিকার রাখে। আপনার নারীদের উপর আপনার অধিকারের ক্ষেত্রে, তারা অবশ্যই আপনার গৃহে এমন কাউকে আহবান করবে না যাকে আপনি আপ্যায়নে পছন্দ করবেন না এবং এমন কাউকে প্রবেশও করতে দেবে না যাকে আপনি  অপছন্দ করেন। আর আপনার ওপর তাদের অধিকার হল, আপনি তাদের সাথে ভাল ব্যবহার করবেন। তাদের পোশাক এবং খাদ্য সরবরাহ করবেন।"
সম্পদ ও উত্তরাধিকার
জন এস্পোসিতো বলেছেন, "ইসলাম পিতৃতান্ত্রিক সমাজব্যবস্থায় নারীদের উত্তরাধিকারকে স্বীকার করেছে যেখানে পূর্বে উত্তরাধিকারের বিষয়টি শুধুমাত্র পুরুষ আত্মীয়দের মধ্যেই সীমাবদ্ধ ছিল," একইভাবে অ্যানিমারী শিমেল লিখেছেন, "নারীদের প্রাক-ইসলামী অবস্থানের তুলনায় ইসলামী আইনের মধ্য দিয়ে এক ব্যপক অগ্রগতি সাধিত হয়েছে; আইনী বিধান অনুযায়ী নারী পারিবারিকভাবে প্রাপ্ত সম্পদ কিংবা নিজের উপার্জিত সম্পদ উভয়ই নিজস্ব ইচ্ছে অনুযায়ী পরিচালনার অধিকার রাখেন।" লীলা আহমেদ যুক্তি দেখান যে, প্রাক-ইসলামী যুুুগে মক্কা এবং অন্যান্য আরবীয় বাণিজ্য শহরগুলোতে পুরুষ আত্মীয়দের মধ্য থেকে নারীর উত্তরাধিকার প্রাপ্তির বিভিন্ন তথ্য ইসলামী উৎসগুলোতে লিপিবদ্ধ রয়েছে। তবে এ রীতির অনুশীলন গোত্রভেদে বিভিন্ন রকম ছিল এবং অনেকটা অনিশ্চিত ছিল।
দ্য অক্সফোর্ড ডিকশনারি অফ ইসলাম অনুসারে, বিবাহিত অবস্থায় নারীদের পৈত্রিক বাড়িতে থাকা এবং মৃত্যু অবধি বা বিবাহ বিচ্ছেদ পর্যন্ত অর্থনৈতিক ভরণপোষণের খরচ বা খোরপোশ পাওয়ার অধিকার দেয়া হয়েছিল।
নারীর মর্যাদা
ওয়াট বলছেন, ইসলাম তারপরও অনেক দিক থেকে পুরুষের ধর্ম। যদিও তিনি এও বলেন যে, মুহম্মদকে তাঁর সময়ের ঐতিহাসিক প্রেক্ষাপটে এমন একজন ব্যক্তি হিসেবে বিবেচনা করা যেতে পারে যিনি নারীর অধিকারের পক্ষে সাক্ষ্য দিয়েছেন এবং যথেষ্ট উন্নয়ন সাধন করেছেন। ওয়াট মুহাম্মদের সময়ে নারীদের অধিকারের ঐতিহাসিক প্রসঙ্গটি ব্যাখ্যা করেছেন এভাবে: "এটি প্রতীয়মান হয় যে আরবের কিছু অংশে, বিশেষত মক্কায়, মুহাম্মদের সময়ে একটি মাতৃতান্ত্রিক ব্যবস্থা পিতৃতান্ত্রিক ব্যবস্থায় প্রতিস্থাপিত হওয়ার প্রক্রিয়াধীন ছিল। ব্যবসায়িক পথ পরিবর্তনের ফলে উত্তরোত্তর সমৃদ্ধির পাশাপাশি ব্যক্তিস্বাতন্ত্রও বিকশিত হচ্ছিল। পুরুষরা যথেষ্ট পরিমাণে ব্যক্তিগত সম্পদের মালিক হচ্ছিলেন এবং তারা নিশ্চিত হতে চেয়েছিলেন যে, এ সম্পদ কেবল তাদের বোনের ছেলের বর্ধিত পরিবার দ্বারা নয় বরং তাদের প্রকৃত পুত্রদের দ্বারা উত্তরাধিকার সূত্রে প্রাপ্ত হবে।" আর মুহাম্মদ "সম্পত্তির মালিকানা, উত্তরাধিকার, শিক্ষা এবং বিবাহবিচ্ছেদের অধিকার প্রতিষ্ঠার মাধ্যমে নারীদের কিছু নির্দিষ্ট মৌলিক সুরক্ষা দিয়েছিলেন"।
যদিও শিল্প ইতিহাসবিদ জোনাথন ব্লুম বিশ্বাস করেন যে কুরআনে নারীদের অবগুন্ঠন পরিধানের বাধ্যবাধকতা নেই, বরং এটি একটি সামাজিক অভ্যাস যা ইসলামের প্রসারের সাথে গ্রহণ করা হয়েছিল, এ বক্তব্যের সঙ্গে বিপুল সংখ্যক ইসলামী পণ্ডিত একমত নন, তাঁদের মতে কুরআনের আয়াতসমূহ ২৪:৩১ এবং ৩৩:৫৯ অনুসারে মাথায় ওড়না পরার পাশাপাশি নারীকে অবশ্যই বিনয়ী পোশাক পরতে হবে।
হাদ্দাদ এবং এপোসিতো বলেন যে, "যদিও নারীদের ন্যূনতম মর্যাদা প্রদানের জন্য ইসলামকে প্রায়শই সমালোচনা করা হয়, তবুও অনেক পণ্ডিত বিশ্বাস করেন যে, মূলত ফিকহ বিশেষজ্ঞ বা আইনজ্ঞদের ব্যাখ্যা, স্থানীয় ঐতিহ্য এবং সামাজিক রীতিনীতিগুলোই মুসলিম নারীদের মর্যাদা হ্রাস করেছিল।"এই দৃষ্টিভঙ্গি অনুযয়ী, মুহাম্মদ পারিবারিক জীবন, বিবাহ, শিক্ষা, এবং অর্থনৈতিক প্রচেষ্টা, এমন সমস্ত অধিকার যা সমাজে নারীর অবস্থান উন্নয়নে সহায়তা করে সেসকল ক্ষেত্রে নারীদের অধিকার এবং সুযোগ প্রদান করেছিলেন।" তবে "আরব বেদুইনরা রীতিনীতি ও ঐতিহ্যের প্রতি অধিক নিবেদিত ছিল এবং নতুন ধর্মের পরিবর্তনগুলি প্রতিহত করেছিল।" হাদ্দাদ এবং এস্পোসিতো বলেছেন যে "এই দৃষ্টিভঙ্গি অনুযায়ী মুসলিম নারীদের বৈষম্যের শিকার হতে হয়েছিল মূলত পূর্ব বিদ্যমান বিভিন্ন অভ্যাসের কারণে যার মধ্যে ইসলাম তার শেকড় তৈরি করেছিল। প্রাথমিক যুগের এই মুসলিম সমাজসমূহের অর্থনীতি নারীদের স্বাচ্ছন্দ্যপূর্ণ জীবনযাপনের জন্য অনুকূল ছিল না। আরও গুরুত্বপূর্ণ বিষয় হল,  ইসলামের দ্বিতীয় এবং তৃতীয় শতাব্দীর সময়কালে কুরআনের ব্যাখ্যা অত্যন্ত রক্ষণশীল পণ্ডিতদের নিয়ন্ত্রণে ছিল, যার সিদ্ধান্তগুলি আজ চ্যালেঞ্জ করা খুব সহজ নয়।"
আবার কেউ কেউ যুক্তি দেখাচ্ছেন, এই দৃষ্টিভঙ্গি শুধুমাত্র ইসলাম-পূর্ব আরবের ইসলামিক সূত্রের উপর ভিত্তি করে নির্মিত হয়েছে, যা ইসলামের উত্থানের বহু শতাব্দী পরে রচিত এবং পূর্ব-ইসলামিক আরবে উপর্যুক্ত মতামতের মতো এতটা নারীবিদ্বেষ ছিল না। অনেক পণ্ডিত প্রাক-ইসলামী আরবের একমাত্রিক চিত্রায়নকে ইসলামিক পণ্ডিতদের ইচ্ছেকৃত প্রয়াস হিসেবে দেখেন, যারা ইসলামকে তুলনামূলকভাবে সহনশীল হিসাবে উপস্থাপনের জন্য তৎকালীন যুগকে অত্যন্ত পশ্চাৎপদ হিসেবে তুলে ধরার চেষ্টা করেছেন। মরোক্কোর পণ্ডিত ফাতিমা মের্নিসি যুক্তি দেখান যে, আধুনিক যুগে এই প্রবণতা আরও বেড়েছে, যেমন "আধুনিক আরব ইতিহাসগুলো এমনকি বিশুদ্ধ বিশ্লেষণের স্তরেও স্বীকার করতে চায় না যে, নারীদের যৌন-আত্মনির্ধারণের প্রকাশ্য যে রীতিনীতিগুলো" প্রাক-ইসলামী আরবে বিদ্যমান ছিল এবং তা পরবর্তীকালে ইসলামের সময়ে নিষিদ্ধ করা হয়। তবে তিনি আরও যুক্তি দিয়েছিলেন যে, এগুলো শুধু ইসলাম দ্বারাই ঘটে নি বরং ইসলামী আইন বিকাশকারীদের পুরুষতান্ত্রিক সংস্কৃতির প্রভাবও ছিল এবং তিনি বিশ্বাস করেন, ইসলাম নিজে নারীর অধিকারের ক্ষেত্রে নিরপেক্ষ। তবে লীলা আহমেদ বলেছেন, প্রাক-ইসলামী আরবের ইসলামী তথ্যসূত্রগুলোতে নারী বিদ্বেষের প্রমাণ নেই বরং তা মুহাম্মদের স্ত্রী খাদিজার উদাহরণ দিয়ে দেখায় যে, নারীদের তখন বিবিধ অধিকার ছিল। তবে অন্যান্য সূত্রগুলো এও প্রমাণ করছে যে, নারীর মর্যাদা তখন সুরক্ষিত ছিল না এবং তা শ্রেণী ও গোত্রভেদে বিভিন্ন রকম ছিল।
শিশু
কুরআন শিশুদের পৈত্রিক সম্পত্তি হিসেবে বিবেচনা করার প্রাক-ইসলামিক ধারণাকে প্রত্যাখ্যান করেছে এবং প্রাক-ইসলামীয় দত্তক গ্রহণ প্রথাও বাতিল করেছে।
এ. গিলাদি মনে করেন যে শিশুদের পৈত্রিক সম্পত্তি হিসেবে বিবেচনা করার প্রাক-ইসলামী ধারণাকে কুরআনের প্রত্যাখ্যান করার বিষয়টি ছিল একটি ইহুদি-খৃষ্টীয় প্রভাব এবং এটি গোত্রীয় সমাজে কাঠামোগত পরিবর্তনের চ্যালেঞ্জের একটি প্রতিক্রিয়া ছিল।
কুরআন প্রাক-ইসলামী দত্তক গ্রহণের রীতিনীতিকে (আইনত একটি দত্তককৃত সন্তানকে অন্য একটি পরিবারে অন্তর্ভুক্ত করা) অন্যভাবে প্রতিস্থাপন করে অনুমোদন করেছে যেখানে মুমিনগণ পরিবারহীন শিশুদের "তাদের ভাই ও আশ্রিত" হিসেবে বিবেচনা করবে। দত্তক গ্রহণ ব্যবস্থাকে "মিথ্যে এবং প্রাপ্তবয়স্ক ও শিশুদের মধ্যে একটি কৃত্রিম বাঁধন হিসেবে দেখা হয়েছে যেখানে কোন বাস্তব আবেগের সম্পর্ক নেই এবং যা বংশের সম্পর্কের ক্ষেত্রে কেবল বিভ্রান্তিরই অবতারণা করে। ফলে একই পরিবারের সদস্যদের মধ্যে বিবাহ সম্পর্কিত সমস্যা এবং উত্তরাধিকার সংক্রান্ত জটিলতার উদ্ভব হয়। তবে পরিবারে জন্মগ্রহণ করেনি এমন সন্তানও তার পালক পরিবার লালিতপালিত হতে পারে কিন্তু তাকে অবশ্যই তার পরিচয় যেমন তার শেষ নাম এবং বংশ বজায় রাখতে হবে। নবীজী বলেছেন, যে ব্যক্তি অনাথকে সহায়তা করে ও সহযোগীতা করে, জান্নাতে নবী ও সে ব্যক্তির অবস্থান সমপর্যায়ে থাকবে।"
সমাজতাত্ত্বিক পরিবর্তন
সমাজবিজ্ঞানী রবার্ট এন. বেল্লা যুক্তি দেন যে, ৭ম শতাব্দীতে ইসলাম তার সূচনাকালে তখনকার সময় ও স্থান উভয়ের বিবেচনায় "উল্লেখযোগ্যভাবে আধুনিক ...  কারণ তা সম্প্রদায়ের সর্বস্তরের জনগণের প্রতিশ্রুতি, সম্পৃক্ততা এবং অংশীদারিত্ব প্রত্যাশা করেছিল"। তাঁর মতে, এর কারণ ইসলাম সমস্ত মুসলমানের সমতার উপর জোর দিয়েছে। নেতৃত্বের অবস্থানগুলো সবার জন্য উন্মুক্ত ছিল। তবে আদি মুসলিম সম্প্রদায়ের উপর এমন কিছু প্রতিবন্ধকতাও ছিল যা মূলত গোত্রীয় ও আত্মীয়তার "স্থবির স্থানীয়ত্ব" থেকে এই নীতিগুলোর উদাহরণ প্রয়োগে বাধা দেয়। ডেল এইক্যালমেন লিখেছেন যে, বেল্লার মতে "প্রথম দিকের ইসলামী সম্প্রদায়গুলো সম্মিলিত বা গোষ্ঠীগত দায়বদ্ধতার বিপরীতে ব্যক্তির উপর বিশেষ গুরুত্ব অর্পণ করেছিল"।
মুহাম্মদ কর্তৃক প্রতিষ্ঠিত সম্প্রদায়ের ইসলামীয় ধারণা (উম্মাহ) সামাজিক, ধর্মীয় ও রাজনৈতিক ক্ষেত্রে নমনীয় এবং মুসলমানদের বৈচিত্র্যকে অন্তর্ভুক্ত করেছিল যারা বিশ্বাস এবং ব্যক্তি ও সাম্প্রদায়িক ক্রিয়াকলাপ সম্পর্কে অভিন্ন কারণ এবং অভিন্ন মতের ভিত্তিতে একটি সাধারণ চেতনা ধারণ করে।
নৈতিক পরিবর্তন
মুসলিমরা বিশ্বাস করেন যে, ইসলামের অন্যান্য নবীদের মতই মুহাম্মদকে ঈশ্বর প্রেরণ করেছিলেন মানুষকে তাদের নৈতিক দায়িত্ব স্মরণ করিয়ে দেওয়ার জন্য, এবং সমাজে ঈশ্বরের ধারণার বিরোধিতা করে এমন ধারণাসমূহের প্রতি চ্যালেঞ্জ জানানোর জন্য। কেলসির মতে, প্রাক-ইসলামী আরবের নিম্নোক্ত প্রধান বৈশিষ্ট্যগুলোর বিরুদ্ধে এই চ্যালেঞ্জটি পরিচালিত হয়েছিল:
এই পরিবর্তনগুলো পরিচয়, বিশ্ব দৃষ্টিভঙ্গি এবং মূল্যবোধের শ্রেণিবিন্যাসের ক্ষেত্রে সমাজের পুনর্গঠনে অন্তর্ভুক্ত। পরবর্তী প্রজন্মের দৃষ্টিকোণ থেকে, এটি আরব উপদ্বীপে সমাজে ও নৈতিক জীবনব্যবস্থায় এক বিশাল পরিবর্তন এনেছিল। মুহাম্মদের সময় যদিও প্রাক-ইসলামী আরব বহু "অবহেলা"র উদাহরণ দিয়েছিল, তবে তা পুরোই অর্থহীন ছিল না। মুহাম্মদ আরব প্রাক-ইসলামী ঐতিহ্যের কয়েকটি বিষয় যেমনঃ নিকটতম আত্মীয়, বিধবা, এতিম এবং দুস্থ ব্যক্তির যত্ন নেওয়া এবং ন্যায়বিচার প্রতিষ্ঠার মতো কিছু বিষয়কে অনুমোদন দিয়েছিলেন এবং মেনে চলতে বলেছিলেন। যদিও, এই মূল্যবোধগুলো গুরুত্ব অনুসারে পুনর্বিন্যাস ও কঠোর একেশ্বরবাদের প্রেক্ষিতে স্থাপন করা যেতে পারে।
মুহম্মদের প্রচারের ফলেই "নতুন ধর্মের নিষেধাজ্ঞা এবং ঈশ্বর ও শেষ বিচারের ভয়ের ভিত্তিতে নৈতিক মূল্যবোধের আমূল পরিবর্তন ঘটেছিল" এবং আরবদের প্রাক-ইসলামীয় গোত্রীয় রীতিনীতিসমূহ সম্পূর্ণ বিলুপ্ত হয়েছিল।
অর্থনৈতিক পরিবর্তন
মাইকেল বোনার কুরআনে দারিদ্র্য ও অর্থনীতি সম্পর্কে লিখেছেন, কুরআন সমাজে নতুন শৃঙ্খলার প্রতিষ্ঠার লক্ষ্যে একটি পরিকল্পনা প্রস্তুত করেছে, যেখানে দরিদ্রদের সাথে আগের তুলনায় আরও ন্যায্য আচরণ করা হয়। ইসলামী তত্ত্বে "দারিদ্র্যের অর্থনীতি" কে প্রাধান্য দেয়া হয়েছে এবং ১৩ ও ১৪ শতাব্দী পর্যন্ত এর অনুশীলন অব্যাহত ছিল । এর মূল উদ্দেশ্য, অংশত দান করবার মধ্য দিয়ে সম্পদ প্রচার ও পবিত্র করার একটি ধারণা, যা দাতব্য, উদারতা এবং দারিদ্র্যের ধারণার একটি স্বতন্ত্র ইসলামিক পদ্ধতিকে উপস্থাপন করে। আর এটি "ধনী-দরিদ্রের পারস্পরিক সম্পর্ক ও সম্প্রদায়ের প্রতি ভালোবাসার বহিঃপ্রকাশ হিসেবে দান করা সংক্রান্ত খৃষ্টীয় ধারণা থেকে সম্পূর্ণ পৃথক।" কুরআনে রিবা নিষিদ্ধ করা হয়েছে যা অধিকাংশ ক্ষেত্রে সুদ গ্রহণকে বোঝানো হয় সেই সাথে যাকাত ও ভিক্ষা দেওয়ার কথা বলেছে। সদকা গ্রহণকারীদের মধ্যে কিছু ব্যক্তি প্রসঙ্গে কুরআনে একবার উল্লেখ করা হয়েছে যেখানে অন্যান্যরা যেমন অনাথ, পিতা-মাতা এবং ভিক্ষুক সম্পর্কে প্রায়শই উল্লেখ রয়েছে। আত্মীয়স্বজন, দরিদ্র এবং মুসাফির এই তিনের উল্লেখ এখানে সবচেয়ে বেশি লক্ষ্যণীয়।
প্রাক-ইসলামীয় আরব সমাজের বিপরীতে, কুরআনের নির্দেশনা অনুযায়ী পণ্য বিনিময় ও বিধিনিষেধ সংক্রান্ত অর্থনৈতিক প্রবাহ ব্যবস্থাটি ছিল সবার জন্য প্রযোজ্য, সেখানে পণ্য আদান প্রদানে দাতা ও গ্রহীতা একে অপরকে জানুক বা না জানুক সমাজ স্বাভাবিকভাবে তাই করত যা তার করার কথা। কুরআনের অর্থনৈতিক ও সামাজিক ব্যবস্থার স্বতন্ত্র ধারায় দারিদ্র্য ও দরিদ্রদের গুরুত্বপূর্ণ ভূমিকা রয়েছে যা নতুনত্বের একটি নিদর্শন। কুরআন বলেছে যে, এই নির্দেশিকা ঐ সম্প্রদায়ের জন্য যারা তার অর্থ এবং পণ্যের প্রবাহকে সঠিক দিকে (উপরে থেকে নীচে) নিয়ন্ত্রণ করে এবং ঈশ্বরের অনুগ্রহের প্রতিদান হিসাবে উদারতার চর্চা করে। বিস্তৃত অর্থে, কুরআনের অন্তর্নিহিত আখ্যান একটি গোত্রীয় সমাজের শহুরে হয়ে ওঠার কথা বলে। । চার্লস সি টেরি এবং অ্যান্ড্রু রিপ্পিনের মতো অনেক পণ্ডিত কুরআন ও ইসলাম উভয়কে বাণিজ্য ও মধ্য প্রাচ্যের নিকটবর্তী অঞ্চলে উত্থিত চলমান সমাজ ব্যবস্থার পক্ষে অত্যন্ত অনুকূল বলে চিহ্নিত করেছেন। মুসলিম ঐতিহ্য (হাদীস ও ইতিহাসতত্ত্ব উভয়ই) একটি বিষয়কে দৃঢ়ভাবে সমর্থন করছে যে, মুহাম্মদ মদিনার বাজারে কেবল তাঁবু ছাড়া অন্য কোনও ভবন নির্মাণের অনুমতি দেননি এবং তিনি সেখানে কোনও কর বা ভাড়া নেওয়ার অনুমতিও দেননি । কোন ধরনের ফি, কর বা ভাড়া প্রদান ছাড়া, স্থায়ী ভবন নির্মাণ ব্যতীত এবং খলিফার পক্ষ থেকে কোনও লাভ গ্রহণ ছাড়া (একসাথে) কোনও একটি স্থানের মধ্যে পণ্য প্রবাহকে সম্পৃক্ত করে একটি "মুক্ত বাজার" এর এই অভিব্যক্তি "স্বেচ্ছাকৃত দান" তথা সাদাকার মূল তত্ত্ব ছিল। অর্থনৈতিক মহাবিশ্বের এই সুসংগত এবং অত্যন্ত আবেদনময়ী দৃষ্টিভঙ্গির সাথেই ইসলামের প্রাথমিক এবং দীর্ঘস্থায়ী সাফল্যের অন্তর্যোগ ছিল। যেহেতু দরিদ্ররা এই অর্থনৈতিক মহাবিশ্বের কেন্দ্রবিন্দুতে ছিল, তাই দারিদ্র্য সম্পর্কে কুরআনের শিক্ষাসমূহ আরব, নিকট পূর্ব এবং এর বাইরেও ব্যাপক পরিবর্তনে প্রভাব রেখেছিল।
নাগরিক পরিবর্তন
কূপ নির্মাণ ও ক্রয়ের আকারে ইসলামে সমাজকল্যাণ শুরু হয়েছিল। মদিনায় হিজরতের পর মুহাম্মদ মাত্র একটি ভাল কূপ ব্যবহারের জন্য পেয়েছিলেন। মুসলিমরা এই কূপ কিনে নেয় ফলে এটি সাধারণ জনগণের ব্যবহারের জন্য সহজলভ্য হয় । মুহাম্মদের "পানি" সদাকাহ (দাতব্য)র একটি আরও ভাল পন্থা  ঘোষণার পরে, তার অনেক সাহাবী নতুন কূপ খননের জন্য পৃষ্ঠপোষকতা করেছিলেন। খেলাফতের সময়ে, মুসলিমগণ তাদের বিজিত ভূমিতে অনেকগুলো পুরোনো কূপ সংস্কার করেছিলেন।
কূপ ছাড়াও মুসলিমগণ বহু ট্যাঙ্ক এবং খাল নির্মাণ করেছিলেন। কিছু খাল ভিক্ষু ও অভাবীদের ব্যবহারের জন্য ছেড়ে দেয়া হয়েছিল (যেমন তালহা দ্বারা কিনে নেওয়া একটি ঝরণা) এবং বেশিরভাগ খাল সাধারণ জনসাধারণের ব্যবহারের জন্য উন্মুক্ত ছিল। কিছু খাল বসতিগুলোর মধ্যে নির্মিত হয়েছিল, যেমন সাদ খাল আনবারে পানি সরবরাহ করত এবং আবির মুসা খাল বসরায় পানি সরবরাহ করত।
দুর্ভিক্ষের সময়, উমর (ওমর ইবনে আল-খাত্তাব) মিশরে একটি খাল নির্মাণের নির্দেশ দিয়েছিলেন যাতে নীল নদকে লোহিত সাগরের সাথে সংযুক্ত করা যায়। খালের উদ্দেশ্য ছিল আরব থেকে সমুদ্রপথে ও স্থলপথে শস্য পরিবহনের ব্যবস্থা করা। আমাল ইবনুল-আস দ্বারা এক বছরের মধ্যে খালটি তৈরি করা হয়েছিল এবং আবদুস সালাম নাদিব লিখেছেন, এর মধ্য দিয়ে আরব সর্বকালের দুর্ভিক্ষ থেকে মুক্তি পেয়েছিল।"
আরব
সপ্তম শতাব্দীতে মুহাম্মদের নেতৃত্বে আরবে ইসলামের সূচনা হয়েছিল, যিনি আরবের অনেকগুলো স্বাধীন যাযাবর বা বেদুঈন গোত্রকে ইসলামী শাসনের অধীনে একত্রিত করেছিলেন।
মধ্যপ্রাচ্য
ইসলামের প্রথম দিককার বিজয়ের সময়, রাশিদুন সেনাবাহিনী, খালিদ ইবনে ওয়ালিদ এবং 'আমর ইবনে আল-এ'-এর নেতৃত্বে উভয় সাম্রাজ্য পরাভূত হয়েছিল এবং এই অঞ্চলে ইসলামী রাষ্ট্রকে প্রভাবশালী শক্তি হিসাবে পরিণত করেছিল। মাত্র এক দশকের মধ্যেই, মুসলিমরা পারস্য বিজয়ের সময় মেসোপটেমিয়া ও পারস্য এবং প্রথম বাইজান্টাইন-আরব যুদ্ধের সময় রোমান সিরিয়া এবং রোমান মিশর দখল করে নেয়। এস্পোসিতো যুক্তি দেন যে, এই বিজয় বিজিত অঞ্চলগুলোতে ইহুদি এবং কিছু খ্রিস্টান গীর্জার জন্য বৃহত্তর স্থানীয় স্বায়ত্তশাসন এবং ধর্মীয় স্বাধীনতা প্রদান করেছিল (যেমন নেস্টোরিয়ান, মনোফিসাইটস, জ্যাকবাইট এবং কোপস যাদের রক্ষণশীল খৃষ্টান উত্তরাধিকার হিসেবে মনে করা হয়)।
ফ্রান্সিস এডওয়ার্ড পিটারের মতে:
"এই বিজয়গুলো তেমন কোন ক্ষতির কারণ হয় নি: তারা সাম্রাজ্যবাদী প্রতিদ্বন্দ্বিতাকে দমন করেছিল এবং সেই সাথে সদ্য অনুগত জনগোষ্ঠীর মধ্যে সাম্প্রদায়িক রক্তপাতকেও, মুসলিমরা খ্রিস্টান ধর্মকে মেনে নিয়েছিলেন, তবে তারা নিশ্চিত করেছিলেন যে; এখন থেকে খ্রিস্টান জীবনধারা, উপাসনা, এর অনুদান, রাজনীতি এবং ধর্মতত্ত্ব ইত্যাদি ব্যক্তিগত বিষয় হবে জনসাধারণের বিষয় নয়। বেশ বিদ্রূপাত্মকভাবে, ইসলাম খ্রিস্টানদের মর্যাদা হ্রাস করেছিল যা খ্রিস্টানগণ এর আগে ইহুদিদের উপর করেছিল।"
বার্নার্ড লুইস লিখেছেন:
"এমনকি সিরিয়া ও মিশরের খ্রিস্টানদের মধ্যে কেউ কেউ বাইজেন্টাইনদের চেয়ে ইসলামের শাসনকে অগ্রাধিকার দিতেন ... বিজয়ী প্রদেশের লোকেরা কেবল নতুন সরকারকে গ্রহণ করার ক্ষেত্রে নিজেদের সীমাবদ্ধ রাখেনি, কিছু ক্ষেত্রে সক্রিয়ভাবে এর প্রতিষ্ঠায়ও সহযোগীতা করেছিল। ফিলিস্তিনে শমরীয়রা ঐতিহ্য অনুসারে আরব অভিযানকারীদের এ জাতীয় যথেষ্ট কার্যকর সহায়তা দিয়েছিল ফলে তারা কিছু সময়ের জন্য বিভিন্ন কর থেকে অব্যাহতিও পেয়েছিল। এছাড়া স্থানীয় ইহুদি ও খ্রিস্টান সহায়তার আরও অনেক সূত্র প্রাথমিক বিবরণগুলোতে পাওয়া গেছে।"
বিজয়ের সমসাময়িক সূত্রগুলো আরও দ্ব্যর্থক চিত্র প্রকাশ করে। বিজয়ের প্রথম দিনগুলিতে লেখা জেরুজালেমের সোফ্রনিয়াসের চিঠিগুলোতে গীর্জাসমূহের পতন, ধ্বংস এবং লুণ্ঠনের বিবরণ রয়েছে। জন অফ নিকিউ ৬৯০ সালের দিকে মিশরে লেখেন, যেহেতু কিছু কপ্ট বাইজেন্টাইন সাম্রাজ্যের প্রতি অসন্তুষ্টির কারণে আরবদের স্বাগত জানিয়েছিলেন, অন্যান্য কপ্ট, গ্রীক অর্থোডক্স মিশরীয় এবং ইহুদিরা তাদের সম্পর্কে ভীত ছিল। তিনি বলেছেন যে, মিশরীয় খ্রিস্টান এবং ইহুদীদের কর মুসলিম বিজয়ের পরে তিনগুণ বৃদ্ধি পেয়েছিল যা বেশি ভাগেরই দেয়ার সামর্থ্য ছিল না।
ঈশ্বরচন্দ্র গুপ্ত
ঈশ্বরচন্দ্র গুপ্ত (৬ মার্চ ১৮১২ - ২৩  জানুয়ারি ১৮৫৯) ঊনবিংশ শতাব্দীর একজন বাঙালি কবি ও সাহিত্যিক এবং সাংবাদিক। তিনি সংবাদ প্রভাকর (বা 'সম্বাদ প্রভাকর') এর সম্পাদক। কিন্তু ব্যাপকার্থে তিনি ঊনবিংশ শতাব্দীর একজন কবি ও সাহিত্যিক। তাঁর হাত ধরেই বাংলা কবিতা জগত মধ্যযুগীয় সীমানা অতিক্রম করে আধুনিকতার পথে পা বাড়িয়েছিল। তিনি "গুপ্ত কবি" নামেও পরিচিত ছিলেন। বঙ্কিমচন্দ্র চট্টোপাধ্যায় সহ তাঁর পরবর্তী বহু সাহিত্যিক ঈশ্বর গুপ্তকে 'গুরু'পদে বরণ করেন। এছাড়া নানাবিধ পত্র-পত্রিকা সম্পাদনার কাজেও তিনি নিজেকে নিয়োজিত করেছিলেন।
ইসলামের প্রাথমিক যুগে সামাজিক পরিবর্তন
মধ্যপ্রাচ্য
মেসোপটেমিয়ায় একই সময়ের লেখায়, জন বার পেনকেয়ে আরব বিজয়কে মারাত্মক ধ্বংস ও ব্যাপক দাসত্ব, দুর্ভিক্ষ ও মহামারীর সাথে সম্পৃক্ত রক্তক্ষয়ী অভিযান হিসেবে বর্ণনা করেছেন যা তাঁর স্বজাতির উপর ঐশ্বরিক শাস্তি হিসেবে পতিত হয়েছে। খলিফা মুয়াবিয়া সম্পর্কে ইতিবাচক বর্ণনা এবং মুয়াবিয়ার পুত্র ইয়াজিদ সহ অন্যান্যদের প্রতি নেতিবাচক বর্ণনার দেয়ায় আরব শাসকদের সম্পর্কে তাঁর দৃষ্টিভঙ্গি মিশ্রিত বোধ হয়। একটি সমসাময়িক আর্মেনিয়ান ইতিহাসে একইভাবে লুটপাট, দহন, দাসত্ব ও ধ্বংসের প্রেক্ষাপটে এই বিজয়গুলোর বর্ণনা দেয়া হয়েছে। জন বার পেনকয়ের মতো তিনিও মুয়াবিয়ার পক্ষে অনুকূল দৃষ্টিভঙ্গি প্রকাশ করেছেন। লেখক বিজয়ের খুব শীঘ্রই বিদ্রোহ এবং গৃহযুদ্ধের বর্ণনা দিয়েছেন যা প্রমাণ করে যে, আরব সেনাবাহিনীর আগমনের সাথে "সাম্রাজ্যবাদী প্রতিদ্বন্দ্বিতা" শেষ হয়ে যায়নি।
ঈশ্বরচন্দ্র গুপ্ত
জন্ম এবং পারিবারিক পরিচিতি
তাঁর জন্ম উত্তর চব্বিশ পরগনা জেলার কাঞ্চনপল্লী (বর্তমানে কাঁচড়াপাড়া) গ্রামের এক সম্ভ্রান্ত বৈদ্য পরিবারে, যা বর্তমান পশ্চিমবঙ্গে অবস্থিত। তাঁর প্রপিতামহ নিধিরাম দাশগুপ্ত ছিলেন নামকরা কবিরাজ এবং তার পিতা হরিনারায়ণ দাশগুপ্ত আয়ুর্বেদিক চিকিৎসক ছিলেন। তাঁর মায়ের নাম ছিল শ্রীমতি। ঈশ্বরচন্দ্র গুপ্ত তাঁর পারিবারিক পদবী দাশগুপ্ত পরিবর্তন করে গুপ্ত করেছিলেন। তাঁর বয়স যখন দশ তখন তার মা পরলোকগমন করেন। পিতা ২য় বিয়ে করলে এর পর থেকে তিনি কোলকাতার জোড়াসাঁকোতে মামার বাড়িতে বাস করতে শুরু করেন। মাত্র ১৫ বৎসর বয়সে তার বিয়ে হয় গৌরহরি মল্লিকের কন্যা দুর্গামণি দেবী রেবার সঙ্গে।
ইসলামের প্রাথমিক যুগে সামাজিক পরিবর্তন
অন্যান্য পরিবর্তন
রক্তের চেয়ে অর্থের ক্ষতিপূরণ প্রদানকে উৎসাহিত করে ইসলাম আরবদের মধ্যে প্রচলিত রক্তাক্ত জাতিগত বিবাদের প্রভাবকে হ্রাস করেছিল। প্রাক-ইসলামী আরব ঐতিহ্যের বিপরীতে এক্ষেত্রে যদি ভুক্তভোগী পক্ষ রক্তের জন্য জোরারোপ করত তাহলে যে কোনও পুরুষ আত্মীয়কে হত্যার পরিবর্তে শুধুমাত্র অপরাধীকেই মৃত্যুদণ্ড দেওয়া যেত।
ঈশ্বরচন্দ্র গুপ্ত
শিক্ষা জীবন
তাঁর যখন মাত্র দশ বছর বয়স, তখন হঠাৎই তাঁর জীবনে নেমে আসে অন্ধকার। অকালেই প্রয়াণ ঘটে মা শ্রীমতী দেবীর। মাতৃবিয়োগের পর ঈশ্বরচন্দ্রকে কলকাতায় চলে আসতে হয়। আশ্রয় নেন জোড়াসাঁকোয় মামারবাড়িতে। শৈশবকালে লেখাপড়ার প্রতি অমনোযোগিতার কারণে তাঁর প্রাতিষ্ঠানিক শিক্ষা বেশিদূর না অগ্রসর না হলেও, অসাধারণ মেধা ও স্মৃতিশক্তির জোরে ঈশ্বরচন্দ্র নিজ চেষ্টায় বাংলা,সংস্কৃত ও ইংরেজি ভাষা শেখেন এবং বেদান্তদর্শনে যথেষ্ট পারদর্শিতা অর্জন করেন।
ইসলামের প্রাথমিক যুগে সামাজিক পরিবর্তন
অন্যান্য পরিবর্তন
কেমব্রিজ হিস্ট্রি অফ ইসলামে বলা হয়েছে যে, "কুরআন কেবল মানুষকে দুস্থদের যত্ন ও কষ্ট অনুভবের জন্যই তাগিদ দেয়নি, সেই সাথে শেষ দিন সম্পর্কে এর শিক্ষায় ব্যক্তি হিসেবে সকল মানুষের জন্য শাস্তির বিধানের কথা বলা হয়েছে, যাদের স্বার্থপরতা শুধুমাত্র তাদের যাযাবরীয় অমর্যাদার আদর্শ দ্বারাই নিয়ন্ত্রিত হয় নি।"
ঈশ্বরচন্দ্র গুপ্ত
কর্ম জীবন
সংস্কৃত কলেজের অধ্যাপক প্রেমচন্দ্র তর্কবাগীশের প্রেরণায় এবং বন্ধু যোগেন্দ্রমোহন ঠাকুরের আনুকূল্যে ১৮৩১ খ্রিষ্টাব্দে তিনি সংবাদ প্রভাকর পত্রিকার সম্পাদনায় নিযুক্ত হয়েছিলেন। ১৮৩২ খ্রিষ্টাব্দে তিনি তিনি সংবাদ রত্নাবলী পত্রিকার সম্পাদনার দায়িত্ব পালন করেন। সংবাদ প্রভাকর ছিল একটি সাপ্তাহিক পত্রিকা,কিছু দিন বন্ধ থাকার পর পত্রিকাটি ১৮৩৬ সালে পুনরায় চালু হয়। তিনি এটিকে দৈনিকে রূপান্তর করেন ১৮৩৯ খ্রিষ্টাব্দে। ১৮৪৬ খ্রিষ্টাব্দে সাপ্তাহিক পাষণ্ড পত্রিকার সঙ্গে সম্পাদক হিসাবে সংযুক্ত। পরবতী বৎসর তিনি সংবাদ সাধুরঞ্জন পত্রিকার দায়িত্বভার পালন করেন। তিনি গ্রাম গ্রামে ঘুরে বেড়াতেন এবং কবিগান বাঁধতেন। প্রায় বারো বৎসর গ্রামে-গঞ্জে ঘুরে ঘুরে তিনি প্রাচীন কবিদের তথ্য সংগ্রহ ক'রে জীবনী রচনা করেছেন।
সাংবাদিক অধ্যায়
আধুনিক বাংলার সমাজ গঠনে সংবাদ প্রভাকরের ভূমিকা ছিল অত্যন্ত গুরুত্বপূর্ণ। ঈশ্বরচন্দ্র প্রথমে নব্যবঙ্গ আন্দোলনের বিরুদ্ধে রক্ষণশীলদের পক্ষভুক্ত ছিলেন। তিনি হিন্দু কলেজের শিক্ষাপদ্ধতিরও বিরোধিতা করেছিলেন। কিন্তু নবপর্যায়ে সংবাদ প্রভাকর সম্পাদনার সময় থেকে তার মনোভাবের পরিবর্তন হতে থাকে। তিনি দেশের প্রগতিশীল ভাবধারার সঙ্গে নিজেকে যুক্ত করেন। হিন্দু থিয়ফিলানথ্রফিক সভা এবং তত্ত্ববোধিনী সভায় তিনি বক্তৃতাও করতেন। প্রথম দিকে তিনি ঈশ্বরচন্দ্র বিদ্যাসাগরের বিধবাবিবাহ আন্দোলনের বিরোধিতা করে এ বিষয়ে নানা ব্যঙ্গ কবিতা রচনা করলেও পরে স্ত্রীশিক্ষার সমর্থন, ধর্মসভার বিরোধিতা, দেশের বৈজ্ঞানিক ও বাণিজ্যিক উন্নয়ন প্রচেষ্টা এবং দরিদ্র জনগণের প্রতি সহানুভূতি প্রকাশের মাধ্যমে উদার মনোভাবের পরিচয় দেন। এমনকি তিনি অক্ষতযোনি বিধবার বিবাহেও আর আপত্তি করেননি।
ইসলামের প্রাথমিক যুগে সামাজিক পরিবর্তন
অন্যান্য পরিবর্তন
ইসলাম দরিদ্র ও নিপীড়িতদের সহায়তার শিক্ষা দিয়েছে। দরিদ্র ও এতিমদের সুরক্ষা ও সহায়তার প্রয়াসে মুসলমানদের জন্য নিয়মিত দান-যাকাতকে বাধ্যতামূলক করা হয়েছিল। এই নিয়মিত ভিক্ষা প্রদান এক ধরনের আয়কর প্রদান ব্যবস্থায় পরিণত হয়েছিল যা এককভাবে জনকল্যাণের কাজে ব্যবহার করা হত।
ঈশ্বরচন্দ্র গুপ্ত
সাহিত্যিক জীবন
ঈশ্বরচন্দ্র বাংলা সাহিত্যের ইতিহাসে যুগসন্ধির কবি হিসেবে পরিচিত, কারণ তিনি সমকালের সামাজিক ও ঐতিহাসিক বিষয় নিয়ে কবিতা রচনা করলেও তার ভাষা, ছন্দ ও অলঙ্কার ছিল মধ্যযুগীয়। মঙ্গলকাব্যের শ্রেষ্ঠ কবি ভারতচন্দ্রের সাহিত্যাদর্শ যখন লুপ্ত হয়ে আসছিল, তখন তিনি বিভিন্ন বিষয় অবলম্বনে খন্ডকবিতা রচনার আদর্শ প্রবর্তন করেন। ব্যঙ্গ-বিদ্রূপই ছিল তার রচনার বিশেষত্ব। ব্যঙ্গ-বিদ্রূপের এ ভঙ্গি তিনি আয়ত্ত করেছিলেন কবিয়ালদের নিকট থেকে। ব্যঙ্গের মাধ্যমে অনেক গুরু বিষয়ও তিনি সহজভাবে প্রকাশ করতেন।
স্বদেশ ও স্বসমাজের প্রতি ঈশ্বরচন্দ্রের অনুরাগ ছিল অত্যন্ত নিবিড়। তিনি বাংলা ভাষার উন্নয়নের জন্য যে আন্দোলন করেছেন তা আজ স্মরণীয় হয়ে আছে। তিনি সবসময় ইংরেজি প্রভাব বর্জিত খাঁটি বাংলা শব্দ ব্যবহার করতেন। ভাষা ও ছন্দের ওপর তার বিস্ময়কর অধিকারের প্রমাণ পাওয়া যায় তার বোধেন্দুবিকাশ (১৮৬৩) নাটকে।
ঈশ্বরচন্দ্রের অন্যতম শ্রেষ্ঠ কীর্তি হলো ভারতচন্দ্র রায়,  রামপ্রসাদ সেন, নিধুগুপ্ত,  হরু ঠাকুর ও কয়েকজন কবিয়ালের লুপ্তপ্রায় জীবনী উদ্ধার করে প্রকাশ করা। পরবর্তীকালের  বঙ্কিমচন্দ্র চট্টোপাধ্যায়,  দীনবন্ধু মিত্র,  রঙ্গলাল বন্দ্যোপাধ্যায় প্রমুখ লেখকের জন্য একটি উপযুক্ত ক্ষেত্র তৈরি করার কৃতিত্বও তার। যদিও ঈশ্বরচন্দ্রের কাব্যরীতি পরবর্তীকালের বাংলা সাহিত্যে আর অনুসৃত হয়নি, তথাপি এ কথা স্বীকার্য যে, ভবিষ্যৎ বাংলা সাহিত্যের জন্য তার গঠনমূলক চিন্তাভাবনা ও আদর্শ এক গুরুত্বপূর্ণ ভূমিকা রেখেছে।